**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՎԱՐՉԱՊԵՏ**

**Ո Ր Ո Շ Ո Ւ Մ**

**«\_\_\_» \_\_\_ 2025 թվականի N – Լ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՎԱՐՉԱՊԵՏԻ 2024 ԹՎԱԿԱՆԻ ՆՈՅԵՄԲԵՐԻ 1-Ի N 978-Լ ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

Ղեկավարվելով «Կառավարության կառուցվածքի և գործունեության մասին» օրենքի 7-րդ հոդվածի 5-րդ մասով, Հայաստանի Հանրապետության քաղաքաշինության մասին օրենքի 10-րդ հոդվածի 1-ին մասի 9-րդ կետով և Հայաստանի Հանրապետության կառավարության 2015 թվականի մարտի 19-ի N 596-Ն որոշման N 2 հավելվածի 15.1-ին կետով և հիմք ընդունելով «Նորմատիվ իրավական ակտերի մասին» օրենքի 33-րդ և 34-րդ հոդվածները՝

1. Հայաստանի Հանրապետության վարչապետի 2024 թվականի նոյեմբերի 1-ի «Քաղաքաշինական ծրագրային փաստաթղթերի և ճարտարապետաշինարարական նախագծերի քաղաքաշինական պետական համալիր փորձաքննություն իրականացնող հանձնաժողովներ ստեղծելու և դրանց աշխատակարգերը հաստատելու մասին»   
   N 978-Լ որոշման (այսուհետ՝ Որոշում) մեջ կատարել հետևյալ փոփոխությունը և լրացումները.
2. Որոշման N 4 հավելվածի 24-րդ կետը շարադրել նոր խմբագրությամբ․

24. Հանձնաժողովում ընդգրկված բոլոր գերատեսչությունների դրական եզրակացությունների, այդ թվում՝ սույն հավելվածի 25-րդ կետով սահմանված պայմաններով տրամադրված, և Հայաստանի Հանրապետության օրենսդրությամբ սահմանված փորձաքննությունների դրական եզրակացությունների առկայության դեպքում, նիuտի արձանագրությունը կազմելուց հետո 5 աշխատանքային oրվա ընթացքում կոմիտեն դիմումատուին է տրամադրում ճարտարապետաշինարարական նախագծերի քաղաքաշինական պետական համալիր փորձաքննություն իրականացնող հանձնաժողովի դրական եզրակացությունը: Հանձնաժողովի յուրաքանչյուր անդամ ներկայացնում է դիտողություններ և առաջարկություններ միայն մեկ անգամ։ Բնօրինակ՝ փոփոխություններ չկրած շրջանառված փաստաթղթում ուշադրությունից դուրս մնացած կամ տվյալ մարմնի տարբեր մասնագետների տարբեր մոտեցումների արդյունքում ծագած նոր դիտողություններն ու առաջարկությունները յուրաքանչյուր հաջորդ շրջանառության ընթացքում չեն ներկայացվում։ Երկրորդ անգամ ներկայացված նոր դիտողությունները հաշվի չեն առնվում, չեն ուղարկվում լրաշմակման և մերժման համար հիմք հանդիսանալ չեն կարող։ Մեկից ավելի անգամ դիտողություն կամ առաջարկություն կարող է ներկայացվել հետևյալ բացառիկ դեպքերում.

1. եթե նախկինում ներկայացված էական (ոչ խմբագրական բնույթի) դիտողությունները կամ առաջարկությունները չեն ընդունվել կամ ուղղվել՝ առանց պատշաճ հիմնավորման։
2. Միջգերատեսչական հանձնաժողովի այլ անդամներից որևէ մեկի կողմից ներկայացված դիտողության կամ առաջարկության հիման վրա կատարված ուղղումները հանգեցրել են տվյալ մարմնի կողմից հստակ իրավական ակտի վրա հղում պարունակող նոր դիտողության կամ առաջարկի։

Ճարտարապետաշինարարական նախագծային փաստաթղթերի վերաբերյալ հանձնաժողովի անդամի կողմից տրամադրված բացասական եզրակացությունը պետք է առնչվի տվյալ կարծիքը ներկայացնող շահագրգիռ մարմնի գործառույթներին, լինի հստակ և չափելի, նշվի անճշտություն պարունակող և ճշտման ենթակա հանգամանքները և պարունակի իրավական ակտի կոնկրետ դրույթներին հղումներ։ Ճարտարապետաշինարարական նախագծային փաստաթղթերի վերաբերյալ կարծիքը չի կարող պարունակել հետևյալ արտահայտությունները՝ «նպատակահարմար չի», «խմբագրել N-րդ գլուխը», «առկա են անճշտություններ N-րդ էջում», «դիտողությունները լիովին հաշվի չեն առնվել», «առկա են անհամապատասխանություններ աղյուսակներում։ Հանձնաժողովի անդամներն իրենց կարծիքները տրամադրում են սույն աշխատակարգի 36.1-ին կետով նախատեսված դրույթների շրջանակներում։ Առանց իրավական ակտին հղում անելու, չպատճառաբանված, նշված արտահայտությունները պարունակող, ինչպես նաև տվյալ գերատեսչության ոլորտին չառնչվող իրավական ակտին արված հղումով բացասական եզրակացությունը՝ ոլորտային գերատեսչության կողմից տրված դրական եզրակացության պարագայում համարվում է դրական:

1. Որոշման N 4 հավելվածը լրացնել նոր՝ 28.1-ին և 28.2-րդ կետերով՝ հետևյալ բովանդակությամբ․

28.1․ Հանձնաժողովի կողմից դրական եզրակացություն ստացած ճարտարապետաշինարարական նախագծային փաստաթղթերում նախատեսվող փոփոխությունները (բացառությամբ ՀՀ կառավարության 2015 թվականի մարտի   
19-ի N 596-Ն որոշման 171.3-րդ կետով բնութագրվող աշխատանքների), որոնք առաջացնում են հարկայնության կամ նիշի փոփոխություն, ծավալային (կոնստրուկտիվ) փոփոխություններ, ենթակա են կրկնակի համալիր փորձաքննության։

28.2․ Սույն աշխատակարգի 28.1-ին կետում չնախատեսված դեպքերում հանձնաժողովի կողմից դրական եզրակացություն ստացած ճարտարապետաշինարարական նախագծային փաստաթղթերում նախատեսվող փոփոխությունները կրկնակի համալիր փորձաքննության ենթակա լինելու կամ չլինելու վերաբերյալ եզրակացությունը տրվում է լիազոր մարմնի կողմից՝ անհրաժեշտության դեպքում համաձայնեցնելով տվյալ բնագավառի շահագրգիռ պետական մարմնի (մարմինների) հետ։

1. Որոշման N 4 հավելվածի 36-րդ կետից հետ լրացնել նոր՝ 36.1-ին կետով հետևյալ բովանդակությամբ․

36.1․ Հանձնաժողովի անդամները կարծիքները (դիտողությունները և առաջարկությունները) կարող են տրամադրել բացառապես N1 ցանկով ամրագրված դրույթների շրջանակներում։

ՑԱՆԿ N1

|  |  |  |
| --- | --- | --- |
| ՀՀ | Շահագրգիռ մարմինների անվանումը | Ներկայացվող կարծիքների (դիտողությունների/առաջարկությունների) շրջանակը |
| 1 | 2 | 3 |
| 1 | Հայաստանի Հանրապետության քաղաքաշինության կոմիտե | Քաղաքաշինական նորմերի դրույթների խախտում։  Հաստատված քաղաքաշինական փաստաթղթերի դրույթների հետ անհամապատասխանություն։  Քաղաքաշինական օրենսդրությանը հակասություն։  Քաղաքաշինական ժառանգությանն անհամապատասխանություն։  Վրիպակներ, խմբագրական բնույթի լրամշակումներ։ |
| 2 | Հայաստանի Հանրապետության ներքին գործերի նախարարություն | * Կոնկրետ տվյալ քաղաքաշինական գործունեության կամ մատչելիության գոտու տարածքում վտանգավոր բնական երևույթների, ինժեներաերկրաբանական իրավիճակին առնչվող անճշտություններ, առաջարկներ։ * Նախագծի երկրաշարժադիմացկունության, կայունություն ու կրողունակության պայմանների ապահովմանն ուղղված դիտարկումներ։ * Գերատեսչության կողմից ընդունված նորմատիվ իրավական ակտերով սահմանված կարգերի/նորմատիվների անհամապատասխանություն։ * Վրիպակներ, խմբագրական բնույթի լրամշակումներ՝ առաջարկության շրջանակներում։ |
| 3 | Հայաստանի Հանրապետության շրջակա միջավայրի նախարարություն | * Կոնկրետ տվյալ քաղաքաշինական գործունեությունից հնարավոր ազդեցության ենթակա տարածքների շրջակա միջավայրի բաղադրիչների վրա ազդեցությանն առնչվող անճշտություններ, առաջարկներ։ * Ազդեցության մեղմմանն ու կանխարգելմանը միտված միջոցառումներին առնչվող անճշտություններ, առաջարկներ։ * Գերատեսչության կողմից ընդունված նորմատիվ իրավական ակտերով սահմանված կարգերի/նորմատիվների անհամապատասխանություն, բացառությամբ ՇՄԱԳ փորձաքննությամբ բարձրացված հարցերի։ * Վրիպակներ, խմբագրական բնույթի լրամշակումներ՝ առաջարկության շրջանակներում։ |
| 4 | Հայաստանի Հանրապետության առողջապահության նախարարություն | * Բնակավայրերի առողջապահական, սանիտարահիգիենիկ և համաճարակային խնդիրներին առնչվող անճշտություններ։ * Գերատեսչության կողմից ընդունված նոչմատիվ իրավական ակտերով սահմանված կարգերի/նորմատիվների անհամապատասխանություն։ * Վրիպակներ, խմբագրական բնույթի լրամշակումներ՝ առաջարկության շրջանակներում։ |
| 5 | Հայաստանի Հանրապետության կրթության, գիտության, մշակույթի և սպորտի նախարարություն | * Պատմության և մշակույթի անշարժ հուշարձանների պետականցուցակում ներառված և նորահայտ հուշարձանների տեղադիրքերը, պահպանական գոտիները, պահպանման միջոցառումներին առնչվող դիտողություններ, առաջարկներ։ * Գերատեսչության կողմից ընդունված իրավական ակտերով սահմանված կարգերի/նորմատիվների անհամապատասխանություն։ * Վրիպակներ, խմբագրական բնույթի լրամշակումներ՝ առաջարկության շրջանակներում։ |
| 6 | Հայաստանի Հանրապետության պաշտպանության նախարարություն (անհրաժեշտության դեպքում) | * Անհրաժեշտության դեպքում։ |
| 7 | Հայաստանի Հանրապետության տարածքային կառավարման և ենթակառուցվածքների նախարարություն | * «Վարչատարածքային բաժանման մասին» ՀՀ օրենքով սահմանված դրույթներին ու սահմանումներին առնչվող անճշտություններ։ * Հաղորդակցուղիներին (ճանապարհային ցանց, երկաթուղագծեր, ինժեներական ենթակառուցվածքներ (բարձր լարման էլեկտրահաղորդման գծերի, մայրուղային գազատարների, բարձր, միջին և ցածր ճնշման բաշխիչ գազատարների ու գազի էներգատեղակայանքների, մայրուղային ջրատարերի), օդանավակայաններ) առնչվող դրույթներին առնչվող անճշտություններ, առաջարկներ։ * Գերատեսչության կողմից ընդունված նորմատիվ իրավական ակտերով սահմանված կարգերի/նորմատիվների անհամապատասխանություն։ * Վրիպակներ, խմբագրական բնույթի լրամշակումներ՝ առաջարկության շրջանակներում։ |
| 8 | Հայաստանի Հանրապետության բարձր տեխնոլոգիական արդյունաբերության նախարարություն | * Հանրապետությունում էլեկտրոնային հաղորդակցության ծառայություններ մատուցող ընկերությունների դիրքորոշումները(ըստ անհրաժեշտության): * Գերատեսչության կողմից ընդունված նորմատիվ իրավական ակտերով սահմանված կարգերի/նորմատիվների անհամապատասխանություն։ * Վրիպակներ, խմբագրական բնույթի լրամշակումներ՝ առաջարկության շրջանակներում։ |
| 9 | Հայաստանի Հանրապետության կադաստրի կոմիտե | * Կոնկրետ տվյալ քաղաքաշինական գործունեության շրջանակում հողամասերի մակերեսների, կոորդինատների (համադրումների) առնչվող անճշտություններ, առաջարկներ։ * Գերատեսչության կողմից ընդունված նորմատիվ իրավական ակտերով սահմանված կարգերի/նորմատիվների անհամապատասխանություն։ * Չհաշվառված ինքնակամ շինությունների առկայություն (կրում է տեղեկատվական բնույթ և հիմք չի հանդիսանում բացասական եզրակացություն տալու համար)՝ ըստ հետևյալ դասակարգման. * - փորձաքննության ներկայացված նախագծի քաղաքաշինական օբյեկտը մասնակի կամ ամբողջական համադրվում է/չի համադրվում փաստացի առկա ինքնակամ շինության հետ։ * - ինքնակամ կառույցի տեղադիրքը չի հակասում համալիր փորձաքննության ներկայացված շենքի նկատմամբ նորմատիվ փաստաթղթերի պահանջներին։ * - Ինքնակամ կառույցի վերաբերյալ նախագծի մշակման համար հիմք հանդիսացող ճարտարապետահատա-կագծային առաջադրանքով տվյալ կառույցի համար նախատեսված է քանդում։   Քննարկվող անշարժ գույքի նկատմամբ կիրառված սահմանափակումների առկայության վերաբերյալ տեղեկատվություն (հիմք չէ բացասական եզրակացության համար)։  Քաղաքաշինական գործունեություն իրականացնող սուբյեկտի իրավունքի (սեփականության կամ կառուցապատման) առկայություն կառուցապատվող հողամասի նկատմամբ։   * Կառուցվող շինության քաղաքաշինական փաստաթղթերում քաղաքաշինական համալիր փորձաքննության ենթակա փոփոխությունների դեպքում, որը հանգեցնում է 2024 թ. ՀՕ- 142-Ն օրենքի 28.1 հոդվածի 4-րդ մասով ամրագրված՝ բաժնային գույքի բաժնեմասի նվազեցմանը, տվյալ կառույցից գնման իրավունք ունեցող սուբյեկտների համաձայնությունների առկայության վերաբերյալ նկատառում՝ առանձին համաձայնությամբ կամ կառուցապատողի հետ պայմանագրի կնքման փուլում՝ այն պայմանագրում որպես առանձին դրույթ ամրագրելու տեսքով։ * Վրիպակներ, խմբագրական բնույթի լրամշակումներ՝ առաջարկության շրջանակներում։ |
| 10 | Հայաստանի Հանրապետության քաղաքացիական ավիացիայի կոմիտե (անհրաժեշտության դեպքում) | * Անհրաժեշտության դեպքում։ |

1. Սույն որոշումն ուժի մեջ է մտնում հրապարակմանը հաջորդող օրվանից: